**Ministru kabineta noteikumu projekta „Ceturkšņa pārskatu sagatavošanas un iesniegšanas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts (turpmāk – Noteikumu projekts) izstrādāts pamatojoties uz Likuma par budžetu un finanšu vadību 30.panta septīto un astoto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošie Ministru kabineta 2010.gada 1.jūnija noteikumi Nr.498 „Ceturkšņa finanšu pārskatu sagatavošanas un iesniegšanas kārtība” (turpmāk – Noteikumi Nr.498) nosaka kārtību, kādā valsts budžeta iestādes, t.sk. publiskie nodibinājumi, pašvaldības un no valsts budžeta daļēji finansētas atvasinātas publiskas personas sagatavo un iesniedz ceturkšņa finanšu pārskatus. Noteikumus Nr.498 nepieciešams grozīt, lai uzlabotu pārskatu datu kvalitāti, atvieglotu lietotājiem pārskatu sagatavošanu un veiktu teksta redakcionālu precizēšanu un papildināšanu, lai lietotājiem būtu saprotamāka pārskatu sagatavošanas kārtība.  Saskaņā ar Ministru kabineta 2009.gada 3.februāra noteikumu Nr.108 „Normatīvo aktu sagatavošanas noteikumi” 140. punktu, ja grozījumi noteikumos pēc apjoma pārsniedz pusi no spēkā esošo noteikumu normu apjoma, sagatavo jaunu noteikumu projektu. Līdz ar to ir sagatavots jauns Noteikumu projekts.  Noteikumu projekts paredzēs:   1. precizēt iesniedzamās informācijas apjomu, papildus atklājot informāciju par noslēgtajiem apdrošināšanas līgumiem, atvasinātajiem finanšu instrumentiem, kuriem pārskata periodā ir pozitīvas vērtības grāmatvedības bilances aktīva un pasīva kontos, jo nepieciešams nodrošināt kvalitatīvu datu apkopošanu statistikas vajadzībām; 2. papildināt sadaļu par konsolidētajiem pārskatiem, nosakot ministrijām un citām centrālām valsts iestādēm un pašvaldībām konsolidējamās pozīcijas, lai nodrošinātu vienādus konsolidācijas principus iepriekšminētajās iestādēs; 3. noteikt normas attiecībā uz Valsts drošības iestādēm, neuzliekot par pienākumu tām iesniegt ceturkšņa pārskatus, jo likuma „Valsts drošības iestāžu likums” 24.punkta 5.apakšpunkts nosaka, ka ziņas par valsts drošības iestāžu personāla skaitlisko sastāvu un iekšējo struktūru, to amatu sarakstiem, finansēm un tehnisko aprīkojumu ir valsts noslēpums. Izvērtējot Valsts drošības iestāžu finanšu datu kopējo apjomu šo noteikumu izpratnē, tiem nav būtiskas ietekmes uz apkopotajiem statistiskajiem finanšu datiem. 4. pārskatīt veidlapu struktūru, tuvinot veidlapu saturu un izskatu 2013.gada 15.oktobra Ministru kabineta noteikumu Nr.1115 „Gada pārskata sagatavošanas kārtība” (turpmāk – Noteikumi Nr.1115) atbilstošajām veidlapām:    1. 3.2.1. apakšnodaļā „Veidlapas Nr.C-1 „Naudas līdzekļu izmaiņu pārskats” aizpildīšanas kārtība” pievienoti punkti, kuros atrunāta Valsts kases kontiem piesaistīto kredītkaršu atlikumu uz pārskata perioda beigām, naudas līdzekļu atlikumu, kuri budžeta iestādei perioda beigās ir grāmatvedības kontā 2670 „Nauda ceļā”, kā arī naudas līdzekļu nodošanu vai saņemšanu, reorganizējot iestādi, mainot tās padotību vai to likvidējot, uzrādīšanu pārskatā.    2. 3.2.2. apakšnodaļā „Veidlapas Nr.C-2 „Iegādāto parāda vērtspapīru izmaiņu pārskats” aizpildīšanas kārtība” noteikta grāmatvedības kontu 1340 un 2540 datu izmantošana veidlapās aizpildīšanā.    3. 3.2.3. apakšnodaļa „Veidlapas Nr.C-3 „Aizdevumu izmaiņu pārskats” aizpildīšanas kārtība” precizēta, lai sagatavotā informācija būtu salīdzināma ar Noteikumu Nr.1115 atbilstošo veidlapu;    4. 3.2.4. apakšnodaļa „Veidlapas Nr.C-4 „Ieguldījumu akcijās un citā pašu kapitālā izmaiņu pārskats” aizpildīšanas kārtība” precizēta, lai lietotājiem būtu saprotamāka pārskatu sagatavošanas kārtība.    5. 3.2.5. apakšnodaļa „Veidlapas Nr.C-5 „Pārskats par prasībām” aizpildīšanas kārtība” pievienoti punkti, kuros norādīta informācijas par grāmatvedības kontos uzskaitītajiem atvasinātajiem finanšu instrumentiem uzrādīšanas kārtība;    6. 3.2.5. apakšnodaļa „Veidlapas Nr.C-5 „Pārskats par prasībām” aizpildīšanas kārtība” tiek sadalīta un izveidota jauna 3.2.6. apakšnodaļa „Veidlapas Nr.C-6 „Pārskats par nākamo periodu izdevumiem un avansu maksājumiem” aizpildīšanas kārtība”;   līdzīgi, kā tas ir noteikts Noteikumos Nr.1115 par atbilstošās informācijas uzrādīšanu, papildus jāsniedz informācija arī par grāmatvedības kontos uzskaitītajiem apdrošināšanas darījumiem;   * 1. 3.2.7. apakšnodaļa „Veidlapas Nr.C-7 „Pārskats par saistībām” aizpildīšanas kārtība” pievienoti punkti, kuros norādīta informācijas par grāmatvedības kontos uzskaitītajiem atvasinātajiem finanšu instrumentiem uzrādīšanas kārtība;  1. mainīt I ceturkšņa sagatavošanas termiņu no 1.maija uz 15.maiju, lai pārskata sagatavotājiem pēc saimnieciskā gada pārskata iesniegšanas Valsts kasē būtu pietiekoši daudz laika sakoriģēt I ceturkšņa sākuma atlikumus; 2. noteikt Valsts sociālās apdrošināšanas aģentūras ceturkšņa finanšu pārskatu iekļaut Labklājības ministrijas konsolidētajā pārskatā, lai ministrijas iesniegtā informācija būtu salīdzināma ar saimnieciskā gada pārskata atbilstošajām veidlapām.   Noteikumu projekts paredz tā stāšanos spēkā no 2015.gada 1.janvāra, jo saimnieciskais gads budžeta iestādēm ir no 1.janvāra līdz 31.decembrim un saskaņā ar atzīto labāko praksi normatīvajiem aktiem budžeta iestāžu grāmatvedības jomā stāšanos spēkā nosaka ar saimnieciskā gada sākumu. Pirmais pārskats pēc šiem noteikumiem būs jāsagatavo par 2015.gada 1.ceturksni.  Tiesiskā regulējuma izmaiņas risinās iepriekšminēto problēmu datu kvalitātes uzlabošanas jomā un atvieglos pārskatu sagatavošanu. |
| 3. | Projekta izstrādē iesaistītās institūcijas | Valsts kase, Finanšu ministrija, Aizsardzības ministrija, Ārlietu ministrija, Ekonomikas ministrija, Izglītības un zinātnes ministrija, Zemkopības ministrija, Vides aizsardzības un reģionālās attīstības ministrija, Veselības ministrija, Tieslietu ministrija, Iekšlietu ministrija, Satiksmes ministrija, Labklājības ministrija, Kultūras ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupa kuras tiesiskais regulējums ietekmē vai varētu ietekmēt | Noteikumu projekts attiecināms uz valsts budžeta iestādēm, t.sk. publiskajiem nodibinājumiem, pašvaldībām, no budžeta daļēji finansētām atvasinātām publiskām personām un budžeta nefinansētam iestādēm, izņemot Valsts drošības iestāžu likumā minētās valsts drošības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību un administratīvais slogs attiecībā uz šīs anotācijas daļas 1.punktā minētajām sabiedrības mērķgrupām nemainās. Kaut arī ir pievienota viena jauna veidlapa Nr.C-6 „Pārskats par nākamo periodu izdevumiem un avansu maksājumiem”, taču kopējais informācijas daudzums paliek nemainīgs, jo informācijas daļu no veidlapas Nr.C-5 „Pārskats par prasībām” pārceļ uz iepriekš minēto veidlapu,tāpēc sabiedrības mērķgrupām nemainās to līdzšinējie pienākumi un tiesības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

***III, IV, V, VI sadaļa – Projekts šīs jomas neskar.***

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Budžeta iestādes, t.sk. publiskie nodibinājumi, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes, ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministrs J.Reirs

02.12.2014 16:25

930

S.Lansmane

67094239; Silvija.Lansmane@kase.gov.lv